Zabig uf em Zältplatz bim Abwäsche (das isch im Fall em René sini Arbet... ich bin dä Abtröchni) hämmer no chli links und rächts gügslet was die andere so am Choche sind, zum ois chli Idee für ois sälber hole. Plötzli hät ois eine vo dene Chöch ziemli agsmilet und gfräget: "Tüend er spienzle?" Ja, die cheibe Aargauer verbreitet sich au no rächt und sind scho da in Australie azträffe :) uf jede Fall hämmers dänn bis am Morge am  1 mit em Yves und dä Daniela verhängt. Dä Yves hät ois dänn glücklicherwiis no druff hiigwiese, dass mer mittlerwiile in Queensland sind und vilicht oisi Uhr au dementsprechend e Stund söttet zrugg stelle -> danke Yves! ... i dem Fall simmer also hüt Morge nöd am 8ti, sondern sogar scho am 7ni ufgstande... wämmer das gwüsst hettet!